# Dunakeszi Város Önkormányzata Képviselő-testületének

**37/2015. (XII.16.) önkormányzati rendelete** **a gyermekek**

**védőoltás költségeinek támogatásáról**

Dunakeszi Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi Önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva a következőket rendeli el:

**1. §**

A rendelet hatálya a Dunakeszi Városban bejelentett lakóhellyel rendelkező, 0-14 éves korú lakosságra terjed ki.

**2. §**

1. Az önkormányzat a rota vírus, a bárányhimlő (varicella), a gennyes agyhártyagyulladás (meningococcus C, B, A törzs), a kullancscsípés okozta agyvelőgyulladás (kullancsencephalitis) elleni védőoltások térítési díjához oltási támogatásban részesíti az e rendeletben foglalt szabályok szerint az 1. §-ban meghatározott személyeket.

(2) Az oltási támogatás keretösszege gyermekenként 15.000,-Ft, amely a keretösszegen belül több védőoltáshoz is igényelhető.

**3. §**

(1) Az oltási támogatásra való jogosultság megállapítását az 1. §-ban meghatározott személy törvényes képviselője kezdeményezheti.

(2) Az oltási támogatás iránti kérelmet a Dunakeszi Város Önkormányzata honlapján közzétett formanyomtatványon a védőoltás beadását követő 30 napos jogvesztő határidőn belül lehet benyújtani a Polgármesteri Hivatal szociális és egészségügyi csoportjához.

(3) A kérelemhez mellékelni kell a beadott védőoltás(ok)ról szóló Dunakeszin területi ellátási kötelezettséggel feladatot ellátó házi gyermekorvos igazolását és az oltóanyag megvásárlását igazoló gyógyszertári bizonylato(ka)t. A házi gyermekorvos igazolása az oltási könyv bemutatásával is helyettesíthető.

1. Az oltási támogatás igénylése iránti kérelemben első fokon a polgármester dönt.

**4. §**

Ez a rendelet 2016. január 1. napján lép hatályba.

**Dr. Molnár György                                                                      Dióssi Csaba**

**jegyző                                                                                  polgármester**

Kihirdetési záradék:

Kihirdetve: 2015.(XII. 16.)

**Dr. Molnár György**

**Jegyző**